[{"text_idx": "#000001", "text": "Fotografiska alustab aastat mitmeku\u0308lgse Maroko-Londoni kunstniku Hassan Hajjajigajaanuar 14, 2022 Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingutjaanuar 13, 2022 Ehtekunstnik Intro Niilo dismorfofoobiast ja armastusest inimkehade vastuoktoober 16, 2021"}, {"text_idx": "#000015", "text": "Kandideeri vo\u0303i esita kandidaat Eesti Muusikaettevo\u0303tlusauhindadele!"}, {"text_idx": "#000016", "text": "Luuletaja ja muusik EiK avaldas oma viienda albumi"}, {"text_idx": "#000024", "text": "Ta\u0308na avaldas su\u0308ndise ko\u0303la ning va\u0308rvika naisvokaaliga ba\u0308nd Zebra Island oma\nuue singli ja video \u201cClose\u201d. Kuigi kollektiiv on varasemast tuntud 80ndatele omase tantsumuusika sound\u2019iga, siis lugu \u201cClose\u201d ta\u0308iendab nende ka\u0308ekirja ballaadilikuma la\u0308henemisega. Neljapealine seltskond, koosseisus Helina Risti, Rasmus Lill, Ivar Ma\u0308gi ning Caspar Salo, u\u0308tleb, et tegu on looga, mida tasub kuulata ku\u0308lmal su\u0308gistalvisel o\u0303htul kedagi enda la\u0308hedal hoides. No\u0303ustume \u2013 tegu on pimedate su\u0308giso\u0303htute nostalgilis-romantiliselt tuksleva saatjaga. Uue loo avaldamise valguses na\u0308pistasime ba\u0308ndi solisti Helina Risti tegemistest sekundi, et vaadata Zebra Islandi minevikku, olevikku ja tulevikku."}, {"text_idx": "#000027", "text": "Teie ba\u0308ndi kuulub neli andekat muusikut, lisaks Sinule Rasmus Lill, Ivar Ma\u0308gi ning Caspar Salo. Kuidas olete ise selle keskel kasvanud ja/vo\u0303i muutunud?\nOleme ikka tugevamaks saanud \u2013 nii professionaalses, loomingulises mo\u0303ttes kui ka ba\u0308ndina, inimestena, kes on teadlikud u\u0308ksteise kiiksudest ja arvestavad nendega."}, {"text_idx": "#000028", "text": "Liigume inimeste juurest helimaailma. Muusika on kunstivorm, kuhu sisse saab selle looja po\u0303imida erinevaid emotsioone ning su\u0308ndmusi isiklikust elust. Kas Zebra Islandi looming saab alguse ro\u0303o\u0303msatest vo\u0303i kurbadest emotsioonidest?"}, {"text_idx": "#000029", "text": "Meie muusika saab alguse tugevatest emotsioonidest. Eriti paeluvad on tunded, mis on u\u0308htaegu nii ro\u0303o\u0303msad kui kurvad vo\u0303i isegi kurjad \u2013 kurbus vo\u0303ib olla ilus, samas kui tohutu o\u0303nn vo\u0303ib olla la\u0308mmatav."}, {"text_idx": "#000033", "text": "Uute lugude puhul tekib alati ku\u0308simus, mis on loo so\u0303nade taga. Millest su\u0308ndis ja ra\u0308a\u0308gib \u201cClose\u201d?\nAlati ei pruugi loo so\u0303nad tulla millestki, mis endal hetkel aktuaalne on ja hinge pureb. \u2018\u2019Close\u2019\u2019 puhul on tegu tundega, mis puudutab meid u\u0308hisel tasandil \u2013 me ko\u0303ik oleme tundnud mingis eluetapis armastust, millest peab lahti laskma. \u2018\u2019Close\u2019\u2019 ra\u0308a\u0308gibki sellest ilusast kurbusest, mis u\u0308htaegu on lepitus paratamatusega. Et igal asjal on oma aeg ja mis iganes ka juhtuks, siis iseennast ei tohi a\u0308ra kaotada. Ja isegi, kui ei olda enam la\u0308hedased, siis mingil teisel tasandil la\u0308hedus ja\u0308a\u0308b ikka ning see ei kao kuhugi. Kuigi laulu so\u0303nade autor on Rasmus Lill, siis tundsin mina, et see so\u0303num vo\u0303lus mind oma siiruses."}, {"text_idx": "#000035", "text": "Teie eelmine kauama\u0308ngiv ilmus 3 aastat tagasi, 2013. aastal ja kandis nime \u201cSaturnine\u201d. Mis on sellest ajast alates teie muusikas muutunud, nii emotsionaalselt kui tehniliselt?\nOleme o\u0303ppinud \u201cloobumiskunsti\u201d rohkem, heitma ko\u0303rvale u\u0308leliigse."}, {"text_idx": "#000036", "text": "Lihtsuses peitub ilu, kuid kui o\u0308elda on palju, on raske kihtidest muusikas loobuda."}, {"text_idx": "#000038", "text": "On seal va\u0308lja ja\u0308a\u0308nud lugusi eelmiselt plaadilt vo\u0303i on tegu ta\u0308ielikult uue loominguga mis plaadina annab kokku terviku?\nNeed, mis eelmiselt plaadilt va\u0308lja ja\u0308tsime, ja\u0308id va\u0308lja ikka mingil po\u0303hjusel ning neid me uuele plaadile ei pane. Uut kraami on nii palju ning koguaeg on va\u0308rsket loomingut peale tulemas, et peame hoopis hoo maha vo\u0303tma ja vahepeal need kokku koondama ja selektsiooni tegema uue plaadi jaoks. Aga kunagi ei tahaks tagasi vaadata, hoiame pilku ikka teravalt tuleviku poole ning sellepa\u0308rast tundub uusi lugusid tehes maailm just ko\u0303ige paremana."}, {"text_idx": "#000039", "text": "Kas teie uus singel on sissejuhatus uude albumisse ning mida te u\u0308tleksite inimestele, kui nad teie uut singlit kuulama asuvad?\nMa usun, et nii rahulikku (rahu seisundis) lugu meil uuele albumile ei tule."}, {"text_idx": "#000040", "text": "\u201cClose\u201d on mo\u0303nus lugu, mida ku\u0308lmal su\u0308gistalvisel o\u0303htul kuulata ja kedagi enda la\u0308hedal hoida ja sosistada talle \u201cYou\u2019re the only one..\u201d"}, {"text_idx": "#000041", "text": "Lo\u0303petuseks, millal vo\u0303ime uut albumit oodata?\nOleme plaaninud juba ammu vo\u0303tta aja maha selle jaoks, kuid siiani pole me suutnud seda teha. Oleme nii rahutud hinged. Kuid pimeda aja tulek on kuidagi rahustav \u2013 saab su\u0308u\u0308mepiinadeta mo\u0303nusalt sooja stuudiosse kaduda ja rahulikult uut albumit heegeldama hakata. Kevadeks vo\u0303iks uus album ju valmis olla! Enne seda anname veel kindlasti va\u0308lja va\u0308hemalt u\u0308he singli. Pime aeg on loomingu jaoks kuldava\u0308a\u0308rt."}]